Diari Oficial de la Generalitat Valenciana


Sumari del DOGV 8517, del 29-03-2019 (2019/2638)

RESOLUCIÓ de 8 de març de 2019, de la Direcció General de Medi Natural i d'Avaluació Ambiental, que ordena la publicació de la declaració d'impacte ambiental corresponent a l'expedient 45/17-AIA, de Dos Aguas.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8517

Data del DOGV
:   29-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2638


Data del document
:   08-03-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Dos Aguas
    * impacte ambiental

RESOLUCIÓ de 8 de març de 2019, de la Direcció General de Medi Natural i d'Avaluació Ambiental, que ordena la publicació de la declaració d'impacte ambiental corresponent a l'expedient 45/17-AIA, de Dos Aguas. [2019/2638]  
De conformitat amb l'article 41.3 de la Llei 21/2013, de 9 de desembre, d'avaluació ambiental, que ordena la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 45/17-AIA, Dos Aguas.  
  
«Declaració d'impacte ambiental  
Expedient: 45/1506-XBZ.  
Títol: Modificació substancial de l'AAI de l'abocador de RNP de Dos Aguas (València).  
Òrgan substantiu: Direcció General de Canvi Climàtic i Qualitat Ambiental (140/16 IPPC).  
Promotor: Entitat Metropolitana de Tractaments de Residus, EMTRE.  
Localització: Dos Aguas (València).  
  
Antecedents.  
L'Entitat Metropolitana per al Tractament de Residus (EMTRE), és la responsable dels serveis de tractament de residus dels municipis integrats en l'àrea de gestió V2 del pla zonal 3, i d'acord amb aquest, li correspon la prestació dels serveis de valorització i eliminació de residus urbans. Així mateix, actua com a administració competent per a la tramitació i adjudicació dels projectes de gestió del seu àmbit.  
  
L'abocador de Dos Aguas, anomenat la Matrona, constituïa una instal·lació existent en el moment de redactar-se els corresponents plans zonals de gestió de residus urbans. La valorització prèvia dels residus es realitzava en la planta de valorització de FERVASA (a Aldaia-Quart de Poblet). Els plans zonals tenen en consideració les infraestructures existents en el moment de la seua redacció, per a aprofitar-les o adequar-les a la nova capacitat i normativa. D'aquesta manera, es va projectar l'ampliació i renovació de la planta de valorització de FERVASA i la construcció d'un nou vas d'abocament al costat de l'abocador existent a Dos Aguas, el qual es va denominar Instal·lació 2.  
El 22 de desembre de 2005, EMTRE va adjudicar el projecte de gestió de la Instal·lació 2 a la UTE Dos Aguas (Agricultores de la Vega de Valencia, SA- Fomento de Construcciones y Contratos, SA).  
Sol·licitada la corresponent autorització ambiental integrada (AAI), el projecte es va sotmetre a avaluació d'impacte ambiental. Mitjançant la Resolució de 29 de setembre de 2008, es va emetre una declaració d'impacte ambiental (DIA) favorable al projecte, condicionada, en particular, a l'exclusió de determinades parcel·les de l'àmbit del projecte pel seu caràcter forestal (expedient 182/3947-JGZ). El 10 d'agost de 2009, es va atorgar una AAI per a l'eliminació tipus D5 mitjançant depòsit en abocador de residus no perillosos de classe B3, en el nou vas 2 de la instal·lació 2 (RI 323/AAI/CV).  
En 2011, es promulga la Llei 9/2011, mitjançant la qual s'introdueix la possibilitat d'autoritzar el canvi d'ús forestal en obres d'interés general. L'abril de 2012 el Consell adopta l'acord de declaració d'interés general de l'ampliació de l'abocador de Dos Aguas (instal·lació 2). En virtut d'aquesta declaració, s'amplia el perímetre del projecte.  
  
Sol·licitada pel promotor la modificació dels termes de la DIA i la AAI, amb data 2 de juliol de 2012 s'emet resolució complementària a la DIA pel director general d'Avaluació Ambiental i Territorial. Amb data 23 de maig de 2014, es modifica l'AAI aprovant l'ampliació de la delimitació de l'abocador, d'acord amb el denominat «projecte adaptat», segons el qual la instal·lació 2 (vas 2 d'abocament) ocuparà les parcel·les 87, 88, 89, 91, 92, 93, 94, 95, 96, 97, 98, 99, 100, 101, 102, 103, 104, 105, 106, 107, 114 (en part), 177, 178, 179 del polígon 3 del terme municipal de Dos Aguas.  
  
Descripció del projecte  
L'EMTRE promou una modificació substancial de l'AAI de la instal·lació de gestió de residus no perillosos de Dos Aguas, a fi de modificar la morfologia final del segellament del vas d'abocament (instal·lació 2).  
La instal·lació 2, consisteix en un vas per al depòsit controlat de residus no perillosos en forma de bales ja compactades i enfardades, que diàriament es cobreixen amb material mineral i compacten. El vas es divideix en diverses cel·les (1, 2, 3.0, 3.1, 4.0, 4.1) l'execució de les quals i explotació és seqüencial. Està previst que el farciment de les cel·les es realitze fins a assolir la cota de 375 m. A partir d'aquest moment, l'explotació de totes les fases serà conjunta, i abastaria tota la superfície del vas, fins a arribar a la cota +422 m.  
A hores d'ara (segons el projecte adaptat), la definició del segellament es correspon amb un talús 1V:4H, amb dics de tancament de cadascuna de les fases de 5 m d'alçada, 3 m l'ample de coronació i 18 m de base.  
La modificació que es proposa (en el projecte de MS de AAI) consisteix en el canvi en la morfologia final del segellament, amb l'objectiu d'augmentar la capacitat de l'abocador i per tant, la vida útil d'aquest. En concret, l'augment de la capacitat s'estima superior a 800.000 m³. Això s'aconsegueix mitjançant l'elevació del talús final de segellament fins a un 1V:3H, i la modificació de la geometria dels dics de tancament, que tindran 5 m d'altura, eliminant l'ample en coronació, aconseguint 10 m en la base (1V:2H). La proposta es defineix a partir de criteris empírics, d'experiències similars i del tipus de residus. El projecte inclou un annex de càlcul de la capacitat i vida útil de l'abocador, que s'incrementen de la següent manera:  
  
 Volum útil (m³) Vida útil (anys)  
Projecte adaptat 4.571.249,50 11,9  
Modificació proposada 5.380.225,50 14,1  
  
  
  
La modificació substancial de l'abocador no afecta pas els límits aprovats, ni modifica la delimitació de l'excavació de les cel·les, sinó que es mantenen igualment els moviments de terra. No es modifica la definició de les capes de segellament de l'abocador. No es modifica el sistema de drenatge de lixiviats ni el sistema de desgasificació. El sistema d'evacuació d'aigües pluvials es manté; les conques exteriors no varien, encara que sí que es veuen modificades les longituds i els pendents de les baixants i cunetes a executar sobre el segellament.  
El projecte, també aborda l'eliminació de sis pous de drenatge de lixiviats que es van executar en les cel·les 3 i 4 amb l'objectiu de disposar de punts d'accés al fons de les cel·les. Aquests pous resulten inestables, es desplacen de manera diferencial i no és possible assegurar la continuïtat fins al fons del pou, per la qual cosa no es manté l'espai interior creat per a introduir una bomba, de manera que no tenen utilitat en relació amb la finalitat prevista.  
  
Tramitació administrativa.  
Amb data 2 de febrer de 2017, es va rebre del Servei de Prevenció i Control Integrat de la Contaminació (d'ara en avant, SPCIC), una sol·licitud de suficiència documental relativa a la sol·licitud de modificació substancial de la AAI concedida a l'abocador de residus no perillosos situat a Dos Aguas (València), promogut per EMTRE. Aquesta sol·licitud adjuntava un CD que contenia:  
- Projecte bàsic de l'actuació i resum no tècnic.  
- Estudi d'impacte ambiental  
- Estudi d'integració paisatgística.  
En data 27 d'abril de 2017, aquest òrgan ambiental va emetre informe assenyalant la necessitat de completar l'estudi d'impacte ambiental del projecte.  
En contestació a aquest informe, el promotor va presentar una nova documentació. Amb data 18 de setembre de 2017, es va rebre del SPCIC aquesta documentació, que incloïa un nou estudi d'impacte ambiental i document de síntesi. Amb data 5 de febrer de 2018, es va emetre informe que considerava la suficiència documental.  
En data 28 de juny de 2018, s'ha rebut del SPCIC, comunicació de la finalització de la fase d'informació pública del projecte, incloent còpia de les al·legacions rebudes i la resposta a aquestes. En concret, han presentat al·legacions l'Associació Ecologistes en Acció i l'Associació Xúquer Viu, totes dues d'anàlogues i de contràries a l'actuació.  
  
Amb data 5 de novembre de 2018, el SPCIC remetia una còpia de la sol·licitud d'informe formulada a la Confederació Hidrogràfica del Xúquer i de l'informe de l'Institut Geològic i Miner, de 30 de juny de 2018. Amb data 11 de gener de 2018, aquest òrgan comunica que resulta necessari esmenar aquesta remissió, per no correspondre amb l'expedient objecte d'anàlisi. Amb data 14 de gener de 2019, el SPCIC remitent copia dels informes emesos per a aquesta instal·lació per la CHX i el IGME:  
- L'informe del IGME, de 19 d'abril de 2017, indica que les modificacions proposades no tenen cap incidència en l'avaluació d'aspectes competència del citat Institut, sobre els quals ja es va pronunciar en el seu moment.  
- La CHX, en data 12 de març de 2018, informa que la instal·lació no requereix l'autorització d'abocament del citat organisme per justificar una gestió de les aigües residuals que no genera abocament a domini públic hidràulic (abocament zero); per això s'emet informe favorable, condicionat al compliment de determinades prescripcions.  
  
Afectacions legals.  
Estant situada la planta en l'àmbit de la Xarxa Natura 2000, espais LIC i ZEPA Sierra de Martés i l'AVE/Sierra de Martés-Muela de Cortes, resulten aplicables en l'actualitat les normes de gestió contingudes en el Decret 10/2017, de 27 de gener.  
El Reial decret 1481/2001, de 27 de desembre, estableix determinacions de disseny, explotació i clausura d'abocadors.  
Tot això, sense perjudici de les autoritzacions que era procedent obtindre d'altres organismes, de conformitat amb la normativa sectorial que resulte d'aplicació.  
  
Consideracions ambientals.  
Como alternatives al projecte, s'analitza el manteniment de la morfologia contemplada en el projecte aprovat, la modificació segons els nous paràmetres proposats i la creació d'un nou vas d'abocament. L'alternativa triada és l'ací considerada, que permet allargar la vida útil de l'abocador i les seues instal·lacions associades sense necessitat d'executar una nova planta d'eliminació.  
A l'efecte de l'avaluació ambiental de l'actuació, resulten rellevants aquelles modificacions que poden tindre efectes ambientals adversos. En aquest sentit, és necessari assenyalar que es mantenen la major part de les característiques de configuració i explotació de la Instal·lació 2, en particular: superfície d'ocupació del vas, sistema d'impermeabilització del fons del vas, sistemes de drenatge i recollida de lixiviats i de desgasificació del vas, conques exteriors i cunetes d'evacuació de pluvials, altura màxima de coronació i el mètode d'explotació. Els resultats obtinguts durant les excavacions, han permés validar els paràmetres geotècnics considerats en projecte. Així mateix, s'ha comprovat l'absència de restes arqueològiques. No es preveu variació en el consum d'aigua i energia. S'ha verificat per la CHX l'absència d'abocament al domini públic hidràulic (abocament zero), d'acord amb el definit en el projecte. Conforme al condicionat de la DIA, l'explotació del vas s'ha organitzat en cel·les de menor grandària, la qual cosa permet limitar la superfície d'exposició dels residus. D'igual manera, el sistema de desgasificació s'ha instal·lat de forma progressiva i d'acord amb l'evolució de l'explotació.  
L'abocador se situa en l'àmbit de la Xarxa Natura 2000. Una tal qüestió va ser abordada en l'autorització i avaluació ambiental d'aquest, constant informe favorable de l'òrgan competent en la matèria, tal com consta en la DIA. Es va estimar que una afecció negativa encara que no significativa, per la qual cosa es va establir un projecte de mesures compensatòries. En particular, s'ha executat el projecte de restauració hidrològic-forestal d'un antic buc miner pròxim. Els canvis introduïts no modifiquen les consideracions ja analitzades en l'avaluació ambiental del projecte, per la qual cosa tampoc s'estimen repercussions sobre la integritat del lloc.  
Respecte a la definició de la modificació proposada, es concreta en el canvi de la morfologia final de segellament i afecta el pendent dels talussos. S'ha realitzat un estudi d'estabilitat del talús resultant, realitzat mitjançant l'ús de mètodes matemàtics de modelització i sobre la base de la bibliografia existent. En tot cas, es preveu la revisió en fase d'execució, adaptant el talús a les condicions reals de seient del terreny i del residu i el seguiment de les labors de restauració. El volum útil (capacitat volumètrica de residus) del vas passa de 4.571.249,5 m³ a 5.380.225,5 m³, és a dir que s'incrementa en un 17 %. La vida útil s'incrementa en més de 2 anys (d'11,9 a 14,1 anys), en tot cas menor a l'estimada inicialment. L'experiència acumulada en la gestió de la instal·lació, i també el coneixement derivat d'altres infraestructures anàlogues, permet proposar alternatives que, com la que s'analitza, milloren el rendiment global de l'actuació.  
  
Destacar que no es preveu variació en la composició de les capes de segellament: capa de regularització (extensió de residus en massa per a farciment de buits i formació de pendent), capa de drenatge de gasos (capa de grava de 0,30 m de grossària mínima; en talussos se substitueix per geocompost drenant); geotèxtil de polipropilé no teixit 300 g/m²; capa mineral impermeable (material argilenc compactat amb grossària mínima de 0,50 m); geotèxtil de polipropilé de 500 g/m²; revestiment artificial impermeable (làmina de PEAD de 2 mm de grossària, soldada a la làmina d'impermeabilització del fons del vas); capa de drenatge de pluvials (material drenant adequat de 0,30 m de grossària mínima; se substitueix en talussos per geocompost drenant); capa de terra (capa inferior de 0,80 m de terra agronòmicament apta i capa superior de 0,20 m de terra agronòmicament apta amb aportació de fertilitzants i matèria orgànica) per a servir de suport a la vegetació.  
S'exposa que finalment no s'ha construït la nau-taller prevista en el projecte original, ja que s'aprofiten lus serveis existents en la instal·lació 1. No s'ha instal·lat una aula-ambiental, per l'existència d'altres similars en zona pròxima. No resulten canvis de rellevància ambiental. Tampoc s'ha executat cap mena d'instal·lació de depuració d'aigües contaminades: les aigües sanitàries s'emmagatzemen en una bassa estanca i es gestionen conjuntament amb els lixiviats. Aquesta solució ha sigut acceptada per la CHX.  
El canvi proposat no es considera que introduïsca variacions en les molèsties i afectacions ambientals associades a la fase d'explotació, que s'estimen anàlogues a les actuals: soroll, generació de pols, olors, trànsit de vehicles, bàsicament. S'exposa en l'estudi d'impacte ambiental, que d'acord amb el resultat dels controls i mesuraments realitzats periòdicament, les mesures preventives i correctores aplicades en l'actualitat, són adequades per a la minimització de les citades afectacions. Respecte a la xarxa de piezòmetres de control i el pla de control i vigilància, han sigut acceptats per la CHX. Es descriuen així mateix les actuacions desenvolupades per a aprofitar en un grau màxim les terres d'excavació en les labors de cobriment, evitant la necessitat de proveir-se de terres d'altres procedències. Respecte a la generació de gas, pot veure's incrementada per l'augment del volum útil de residus, i és la torxa una mesura correctora suficient per a evitar la seua emissió directa a l'atmosfera.  
  
Complementàriament, s'ha previst la reconversió dels sis pous de lixiviats en ximeneres de captació de gas. En l'actualitat, aquests pous s'han convertit en focus incontrolats de generació de biogàs, ja que no estan connectats amb la xarxa de desgasificació. Això comporta riscos per als treballadors i generació d'olors. S'estima que aquesta mesura correctora alternativa pot incidir en la reducció d'olors i evitar l'emissió lliure de gas.  
Una vegada finalitzada l'explotació del vas, les obligacions de control i gestió en la fase postclausura són anàlogues a les previstes inicialment.  
Sent que l'explotació de l'abocador es realitza sense generar afectacions adverses rellevants, s'estima que els canvis no incideixen de forma significativa en el comportament ambiental de la instal·lació i que l'augment en la vida útil proporciona una solució temporal a la manca d'alternatives suficients de gestió de residus en l'àmbit del pla zonal corresponent.  
  
Consideracions jurídiques.  
El projecte de modificació substancial de l'autorització ambiental integrada per a l'ampliació de l'abocador de residus sòlids urbans constitueix un supòsit d'avaluació d'impacte ambiental ordinària (article 7.1.a, d'acord amb les determinacions de la Llei 21/2013, de 9 de desembre, puix que queda inclòs en l'annex I d'aquesta (grup 8.c) i l'annex I del Decret 32/2006, de 10 de març (grup 6.a.4).  
L'expedient ha observat els tràmits establits en la secció primera, capítol 2 del títol II de la Llei 21/2013, de 9 de desembre i en les altres disposicions que hi són aplicables.  
L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol i pel Decret 73/2017, de 2 de juny i el Decret 181/2018, de 5 d'octubre, atribueix a la Direcció General de Medi natural i d'Avaluació Ambiental la competència en matèria d'avaluació ambiental estratègica i de projectes.  
  
Per tot això, es redacta la següent:  
  
Declaració d'impacte ambiental  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que hi siguen aplicables, el projecte de modificació substancial de l'AAI per al canvi de morfologia final del segellament de l'abocador i reconversió de 6 pous de drenatge de lixiviats en ximeneres de captació de gas; tot això en l'àmbit de la Instal·lació 2 de la planta d'eliminació de residus, titularitat del EMTRE i situada a Dos Aguas (València), sempre que aquest es desenvolupe d'acord amb les previsions del projecte, de l'estudi d'impacte ambiental i tota altra documentació que hi ha en l'expedient, i amb les següents condicions:  
1. La modificació de la morfologia final del segellament es concreta en l'increment del pendent del talús final de segellament fins a 1V:3H, i també la geometria dels dics de tancament, que tindran 5 m d'alçada, 10 m d'amplària en la base i sense ample en coronació. Es manté, en particular, la superfície total afectada pel vas d'abocament i el mètode d'explotació. En coherència, es deixa sense efecte la condició 2 de l'apartat segon de la part dispositiva de la DIA emesa per la Resolució de 29 de setembre de 2008.  
2. En relació amb la gestió dels lixiviats:  
2.i- D'acord amb l'informe de la Confederació Hidrogràfica del Xúquer i les bones pràctiques del sector, no resulta adequat emprar el fons del vas com a magatzem de lixiviat. Haurà d'adaptar-se la gestió del sistema de recollida de lixiviats, de la següent manera:  
a) El bombament del lixiviat acumulat en el fons del vas no podrà detenir-se mentre hi haja volum suficient per al funcionament de la bomba.  
b) Si s'ompli el 50 % de la capacitat màxima de la bassa d'acumulació de lixiviat, haurà de procedir-se de forma immediata i en el termini de 24 h al buidatge d'aquesta, i gestió a través d'empresa autoritzada, reduint el volum d'ompliment per davall del 40 %.  
c) Es continuarà llavors amb el bombament del lixiviat acumulat en el fons del vas, fins a assolir un volum tal que impedisca el funcionament de la bomba, i en tot cas, comprovant que el volum d'ompliment de la bassa es manté per davall del 50 % o en defecte d'això, s'actuarà conformement amb el punt anterior.  
2.ii- Malgrat que constitueix una pràctica estesa en el sector, no s'aprecia pas un benefici ambiental evident en el reg del vas amb els propis lixiviats. L'absència d'aprofitament del biogàs, redunda en la seua lleu justificació. Per contra, incideix en la generació d'olors. En el moment en què s'aborden noves modificacions rellevants en el conjunt del projecte hauran d'analitzar-se alternatives de:  
a) Gestió del lixiviat.  
b) Aprofitament energètic del biogàs, atés que s'han produït modificacions en la regulació del sector elèctric.  
3. La realització dels treballs, tenint en compte la proximitat a sòl forestal, adoptarà les normes de prevenció d'incendis forestals establides en el Decret 7/2004, de 23 de gener.  
4. Les accions incloses en el programa de vigilància i seguiment ambiental hauran de documentar-se, tot per acreditar l'adopció i execució de les mesures preventives i correctores proposades i la comprovació de la seua eficàcia.  
5. Qualsevol modificació o ampliació del projecte presentat, haurà de ser comunicada a l'òrgan ambiental competent que establirà, si escau, l'aplicació de noves mesures correctores.  
Segon  
Notificar a les persones interessades que contra la present resolució, per ser un acte de tràmit, no cal interposar cap recurs; sense perjudici del que calguen en via administrativa i judicial enfront de l'acte pel qual s'autoritza el projecte, d'acord amb el que es disposa en l'article 41.4 de la Llei 21/2013.  
  
Tercer  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que es disposa en l'article 41.3 de la Llei 21/2013.  
  
Quart  
La present declaració d'impacte ambiental perdria la seua vigència i cessaria la producció dels efectes que hi són propis si no s'haguera començat l'execució del projecte en el termini màxim de quatre anys des de la seua publicació, d'acord amb el que es disposa en l'article 43 de la Llei 21/2013.  
  
València, 28 de gener de 2019.- El director general de Medi Natural i d'Avaluació Ambiental: Antoni Marzo i Pastor.»  
  
València, 8 de març de 2019.- El director general de Medi Natural i d'Avaluació Ambiental: Antoni Marzo i Pastor.